CELEX: 62007CN0500
Language: hu
Date: 2007-11-19 00:00:00
Title: C-500/07. P. sz. ügy: Az Elsőfokú Bíróságnak (negyedik tanács) a T-175/07. sz., Territorio Energia Ambiente SpA (TEA) kontra az Európai Közösségek Bizottsága ügyben 2007. szeptember 17-én hozott végzése ellen a Territorio Energia Ambiente SpA (TEA) által 2007. november 19-én benyújtott fellebbezés

9.2.2008   
            
            
               HU
            
            
               Az Európai Unió Hivatalos Lapja
            
            
               C 37/3
            
         Az Elsőfokú Bíróságnak (negyedik tanács) a T-175/07. sz., Territorio Energia Ambiente SpA (TEA) kontra az Európai Közösségek Bizottsága ügyben 2007. szeptember 17-én hozott végzése ellen a Territorio Energia Ambiente SpA (TEA) által 2007. november 19-én benyújtott fellebbezés
   (C-500/07. P. sz. ügy)
   (2008/C 37/04)
   Az eljárás nyelve: olasz
   Felek
   
      Fellebbező: Territorio Energia Ambiente SpA (TEA) (képviselők: E. Coffrini és F. Tesauro avvocati)
   
      A másik fél az eljárásban: az Európai Közösségek Bizottsága
   A fellebbező kérelmei
   
               —
            
            
               A Bíróság helyezze hatályon kívül és/vagy teljes egészében változtassa meg az Elsőfokú Bíróságnak a jelen fellebbezés tárgyát képező végzését és valamennyi ebből következő jogszabályt és bírósági határozatot.
            
         
               —
            
            
               A Bíróság adjon helyt az elsőfokú keresetben foglalt kérelmeknek.
            
         Jogalapok és fontosabb érvek
   A „többségében köztőkével rendelkező, közszolgáltatást végző vállalkozásoknak nyújtott adómentességekre és kedvezményes kölcsönökre vonatkozó állami támogatásról” szóló 2002. június 5-i bizottsági határozat (1) a közös piaccal összeegyeztethetetlen állami támogatásnak minősítette a helyi közszolgáltatásokat ellátó, többségében közrészesedéssel rendelkező részvénytársaságok számára az 549/1995. sz. törvény 3. cikkének (70) bekezdése, valamint azt átalakított és módosított 331/1993. sz. rendelettörvény 66. cikkének (14) bekezdése értelmében biztosított adómentességi rendszert. A Bizottság határozata nem az egyes társaságokra vonatkozik, hanem ez a 241/1990. sz. törvény 22. cikke értelmében létrehozott, többségi köztőkével rendelkező társaságokra terjed ki. A határozatot, mivel nem voltak egyedileg azonosított címzettjei, nem közölték az egyes társaságokkal (a fellebbezővel sem). Az olasz állam a 2007. február 15-i 10. sz. rendelettörvényben hajtotta végre a szóban forgó határozatot, a behajtást az Agenzie delle Entratéra bízva. Ennek következtében az Agenzia di Entrate di Mantova 2007. március 29-én fizetési meghagyásról szóló közleményt intézett a fellebbezőhöz 1 784 289,75 euró tökeösszegben, 912 180,64 euró kamattal növelve.
   Ugyanakkor a fellebbező társaság nemcsak többségi részben, hanem teljes egészében köztőkével rendelkezik, amiért is nem vonatkozhatnak rá „a Bizottság megállapításai és határozata”.
   A társaság „házon belül” a Comune di Mantova által már az önkormányzati tulajdonba vett, és a 127/97. sz. törvény értelmében a fellebbező társasággá alakult társaság (ASS) üzemeltetésébe adott helyi közszolgáltatásokat végzi megbízás alapján.
   A társaság a közszolgáltatásokat magánjogi jelleggel végzi, lényegében helyi környezetben, a verseny szabadságának korlátozása nélkül, amely szabadság nem létezhet, mivel nem létezik piac.
   A teljes egészében köztőkével rendelkező társaság nem más, mint a részvényes önkormányzatok közvetett szerve, amely önkormányzatok a Bizottság által vitatott adóügyi támogatás tényleges címzettjei.
   Objektív és szubjektív okokból tehát a fellebbezőnek nyújtott adómentességet nem lehet az EK-Szerződés 87. cikkével ellentétes jogosulatlan állami támogatásnak minősíteni.
   A fent hivatkozott okokból a fellebbező keresetet nyújtott be az Elsőfokú Bírósághoz a Bizottság szóban forgó határozatával szemben, amely alapján megindult a negyedik tanács elé utalt T-175/07. sz. ügyben az eljárás, amely az Elsőfokú Bíróság 2007. szeptember 17-i, elfogadhatatlanságot megállapító végzésével zárult, azzal az indokolással, hogy nem tartották tiszteletben az EK-Szerződés 230. cikkének ötödik bekezdésében foglalt határidőt, amely szerint a megsemmisítés iránti keresetet az esettől függően a megtámadott jogi aktus kihirdetésétől vagy a felperessel történő közlésétől, illetve ennek hiányában attól a naptól számított két hónapon belül kell benyújtani, amikor arról a felperes tudomást szerzett, az Elsőfokú Bíróság eljárási szabályzata 102. cikkének 1. §-a értelmében.
   Amennyiben ez az érvelés a 730/79. sz. ügyben (2)1980. szeptember 17-én hozott ítélet, a 323/82. sz. ügyben (3)1984. november 14-én hozott ítélet, a T-858/94. sz. ügyben (4)1996. december 12-én hozott ítélet, és elsősorban a Bíróság harmadik tanácsának a C-346/06. sz. ügyben (5)2006. február 23-án hozott ítélete fényében is megalapozatlannak minősül, a fellebbezést az ítélet megváltoztatására irányulónak kell tekinteni.
   A kereset ugyanis nem sokkal azután került benyújtásra az Elsőfokú Bírósághoz, amikor a fellebbező tudomást szerzett arról, hogy a Bizottság határozatának címzettjei között szerepel, tehát amikor megkapta az Agenzia delle Entrate által kibocsátott fizetési meghagyásról szóló értesítést.
   Továbbá a fellebbező azt állítja, hogy az Elsőfokú Bíróság végzése megtámadásának másik jogalapja az, hogy tévesen került alkalmazásra az EK-Szerződés 225. cikke.
   A Bizottság határozatának megsemmisítésére irányuló kérelem ugyanis szorosan kapcsolódik az arra irányuló kérelemhez, hogy a társaságra ne vonatkozzon a határozat, ezért a fellebbező az elsőfokú határozat megváltoztatását kéri, a szóban forgó bíróság által megállapított hatásköri hiány okán is.
   
      (1)  HL 2003. L 77., 21. o.
   
   
      (2)  EBHT 1980., 2671. o.
   
      (3)  EBHT 1984., 3809. o.
   
      (4)  EBHT 1996., II-2109. o.
   
      (5)  EBHT 2006., I-1875. o.